CELEX: 32015L0254
Language: lt
Date: 1423612800000
Title: 2015 m. vasario 11 d. Europos Parlamento ir Tarybos direktyva (ES) 2015/254, kuria panaikinama Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus  Tekstas svarbus EEE

18.2.2015   
            
            
               LT
            
            
               Europos Sąjungos oficialusis leidinys
            
            
               L 43/1
            
         EUROPOS PARLAMENTO IR TARYBOS DIREKTYVA (ES) 2015/254
   2015 m. vasario 11 d.
   kuria panaikinama Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 114 straipsnį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:
   
               (1)
            
            
               vykdydama ES reglamentavimo kokybės ir rezultatų programą (REFIT), Komisija įsipareigoja siekti, kad įmonės, darbuotojai ir piliečiai galėtų naudotis paprasta, aiškia, stabilia ir nuspėjama reglamentavimo sistema;
            
         
               (2)
            
            
               Tarybos direktyvos 93/5/EEB (3) tikslas – užtikrinti sklandų Maisto produktų mokslinio komiteto veikimą skatinant valstybes nares teikti mokslinę paramą ir palaikant bendradarbiavimą su atitinkamomis nacionalinėmis institucijomis su maisto produktų sauga susijusių mokslinių klausimų srityje;
            
         
               (3)
            
            
               pagal Europos Parlamento ir Tarybos reglamentą (EB) Nr. 178/2002 (4), Direktyvoje 93/5/EEB nurodytos Maisto produktų mokslinio komiteto užduotys buvo pavestos Europos maisto saugos tarnybai (EFSA), ir tos užduotys dabar yra numatytos Reglamente (EB) Nr. 178/2002;
            
         
               (4)
            
            
               Komisijos sprendimas 97/579/EB (5), kuriuo įsteigtas Maisto produktų mokslinis komitetas, buvo vėliau panaikintas Komisijos sprendimu 2004/210/EB (6);
            
         
               (5)
            
            
               pagal Reglamentą (EB) Nr. 178/2002 EFSA taip pat tapo kompetentinga įstaiga, kuriai pavesta užduotis skatinti mokslinį bendradarbiavimą su valstybėmis narėmis ir tarnybos srityse dirbančiomis atitinkamomis nacionalinėmis įstaigomis. Visų pirma, Reglamento (EB) Nr. 178/2002 22 straipsnyje nurodyta, kad EFSA turi veikti glaudžiai bendradarbiaudama su valstybių narių kompetentingomis įstaigomis ir kad valstybės narės turi bendradarbiauti su EFSA siekdamos užtikrinti, kad tarnyba galėtų atlikti savo užduotis;
            
         
               (6)
            
            
               todėl Direktyva 93/5/EEB paseno ir turėtų būti panaikinta,
            
         PRIĖMĖ ŠIĄ DIREKTYVĄ:
   1 straipsnis
   Direktyva 93/5/EEB panaikinama.
   2 straipsnis
   1.   Valstybės narės užtikrina, kad įsigaliotų reikalingi įstatymai ir kiti teisės aktai, kad šios direktyvos būtų laikomasi ne vėliau kaip nuo 2016 m. vasario 29 d. Apie tai jos nedelsdamos praneša Komisijai.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Strasbūre 2015 m. vasario 11 d.
      
         
            Europos Parlamento vardu
         
         
            Pirmininkas
         
         M. SCHULZ
      
      
         
            Tarybos vardu
         
         
            Pirmininkė
         
         Z. KALNIŅA-LUKAŠEVICA
      
   
   
      (1)  OL C 451, 2014 12 16, p. 157.
   
      (2)  2014 m. gruodžio 16 d. Europos Parlamento pozicija (dar nepaskelbta Oficialiajame leidinyje) ir 2015 m. sausio 27 d. Tarybos sprendimas.
   
      (3)  1993 m. vasario 25 d. Tarybos direktyva 93/5/EEB dėl valstybių narių pagalbos Komisijai ir dėl jų bendradarbiavimo moksliškai nagrinėjant su maistu susijusius klausimus (OL L 52, 1993 3 4, p. 18).
   
      (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).
   
      (5)  1997 m. liepos 23 d. Komisijos sprendimas 97/579/EB, įsteigiantis mokslinius komitetus vartotojų sveikatos ir maisto saugos srityje (OL L 237, 1997 8 28, p. 18).
   
      (6)  2004 m. kovo 3 d. Komisijos sprendimas 2004/210/EB, įsteigiantis mokslinius komitetus vartotojų saugos, visuomenės sveikatos ir aplinkos srityje (OL L 66, 2004 3 4, p. 45).